བོད་མིས་ཆོས་ཁྲིམས་གཙང་སྲུངས་པ་ཡིས།།འཇམ་དབྱངས་རྣམ་སྦྲུལ་བླ་མའི་ཚུལ་དུ་བྱོན།།འཁོན་གྱི་རིགས་རྒྱུད་ས་སྐྱའི་ཡུལ་ནས་ཕེབས།།ས་སྐྱའི་གདན་ས་ཆེན་མོ་ལྷུན་གྱིས་བཞེངས།།འཇམ་དབྱངས་སྤྲུལ་དཀོན་མཆོག་རྒྱལ་པོ་ཡིས།།ས་སྐྱ་ལུགས་ཀྱི་ཆོས་ལུགས་རྒྱ་ཆེར་སྤེལ།།བློ་རིག་གསལ་བའི་ས་ཆེན་གོང་མ་ལྔས།།བོད་ཀྱི་ཆོས་སྲིད་ཀ་བ་བཞིན་དུ་བསྐྱངས།།སྙན་གྲགས་རྒྱས་པའི་བོད་ཀྱི་རིགནས་བཅུས།།ས་སྐྱ་པཎ་ཆེན་ཐུགས་དགོངས་ཡོངས་སུ་ཆུད།།པཎ་ཆེན་ཞེས་པའི་བླ་མེད་གོ་མིང་ཞིག།ས་སྐྱའི་ཡུལ་ནས་བོད་ཡུལ་གང་སར་གྲགས།།ཏུང་ཧོང་གཉིས་པར་གྲགས་པའི་ས་སྐྱའི་ཡུལ།།རྩ་ཆེན་ལོ་རྒྱུས་དེབ་ཐེར་རི་ལྟར་སྤུངས།།ལེགས་བཤད་བདུད་རྩིའི་ཉིང་ཁུ་མཚོ་ལྟར་འཁྱིལ།།གངས་ཅན་འགྲོ་བའི་གསོས་སུ་སྨིན་པར་གྱུར།།སྤྱི་ལོའི་དུས་རབས་བཅུ་གཉིས་ཡས་མས་སུ།།ལྷ་རྩེའི་ཡུལ་དུ་བསྟན་མ་བཅུ་གཉིས་བཞུགས།།